cyanic-selkie/wikianc huggingface dataset:
Julian Talbot
Pelaajaura
Talbot seurasi isoveljeään Joe Talbotia OHL-joukkue Ottawa 67’siin. Tulokaskaudellaan joukkueessa Talbot näytti hyökkäyspään potentiaaliaan tekemällä kymmenen maalia ja yhteensä 28 tehopistettä 62 pelissä. Hänen roolinsa joukkueen hyökkäyksessä kasvoi tasaisesti kahden seuraavan kauden ajan, minkä seurauksena hän oli joukkueen ehdokkaana William Hanley Trophyn saajaksi peräkkäisinä kausina 2003–2004 ja 2004–2005. Talbotia ei kuitenkaan varattu NHL:ään. Viimeisenä vuotenaan Ottawassa kaudella 2005–2006 hän oli joukkueen kapteeni ja toiseksi paras pistemies 30 maalilla ja 77 tehopisteellä 65 pelissä.
Viimeisen juniorikautensa jälkeen Talbot siirtyi vapaaksi agentiksi, jona siirtyi yhdessä veljensä Joen kanssa East Coast Hockey Leaguessa pelaavan Alaska Acesin harjoitusleirille. Hyökkäystaidoillaan hän onnistui saamaan sopimuksen ja teki debyyttinsä ammattilaistasolla kaudella 2006–2007 Alaskassa. Ensimmäisen maalinsa ammattilaisena Talbot teki 3. marraskuuta 2006 ottelussa Victoria Salmon Kingsiä vastaan. Yhteensä hän teki kauden aikana 20 maalia sekä 53 pistettä 63 pelaamassaan runkosarjaottelussa. Hänet valittiin myös pelaamaan National Conference Teamissa ECHL:n tähdistöottelussa. Tulokaskautensa aikana Talbot teki try out -sopimuksen American Hockey Leaguessa pelaavan Providence Bruinsin kanssa. Ensimmäisen maalinsa AHL:ssä Talbot teki Springfield Falconsia vastaan pelatussa ottelussa 16. helmikuuta 2007. Seitsemän pelin jälkeen hän palasi Alaskaan, jossa oli pudotuspeleissä joukkueen sisäisen pistepörssin ykkönen tehtyään 20 pistettä 15 pelaamassaan ottelussa, kun joukkue eteni konferenssin finaaleihin asti.
Acesin oltua NHL-seura St. Louis Bluesin farmiseura Talbot sai kutsun sen harjoitusleirille ennen kautta 2007–2008 12. syyskuuta 2007. Pelattuaan hyvin leirillä hänet nostettiin AHL:ään, jossa hän sai vuoden mittaisen sopimuksen Peoria Rivermenin kanssa. Ensimmäiselle kokonaisella AHL-kaudellaan Talbot oli joukkueensa paras maalintekijä, jonka jälkeen antamillaan näytöillä hän sai kahden vuoden mittaisen sopimuksen St. Louis Bluesiin 19. maaliskuuta 2008. Talbot teki sopimuksen saatuaan seuraavassa pelissä Lake Erie Monstersia vastaan kauden toisen hattutemppunsa, jonka lisäksi sai myös syöttöpisteen saaden plus/miinus -tilastoonsa ottelussa +5. Hänet nimettiin viikon pelaajaksi. Kauden päätteeksi hän oli yhdessä Charles Lingletin kanssa joukkueen paras maalintekijä 24 maalilla 78 pelatussa ottelussa.
Kaudella 2008–2009 Talbot pelasi jälleen Peoriassa, jossa hän oli kauden lopussa joukkueen sisäisen pörssin toinen tehtyään 20 maalia ja 43 pistettä 65 pelissä. Hän onnistui erityisesti ylivoimalla tehtyään peräti kymmenen maalia ja 21 tehopistettä ylivoimalla. 21. syyskuuta 2009 Talbot laitettiin kolmanneksi peräkkäiseksi kaudeksi Rivermeniin. 6. marraskuuta 2009 kaudella 2009–2010 Talbot sai syöttöpisteen ottelussa Milwaukee Admiralsia vastaan. Kyseinen piste oli hänen uransa 100. AHL:ssä. Talbotin pisteet laskivat toisena kautena peräkkäin hänen tehtyään 17 maalia ja 32 pistettä 76 pelissä.
17. kesäkuuta 2010 kolmen Bluesin organisaatiossa pelatun kauden jälkeen Talbot kaupattiin Colorado Avalancheen vaihdossa T. J. Hensickiin. Vapaana agenttina hän teki yhden vuoden sopimuksen Avalanchen kanssa 2. heinäkuuta 2010. Talbot pelasi Coloradon harjoitusleirillä, minkä jälkeen hänet lähetettiin AHL:n puolelle farmiseura Lake Erie Monstersiin aloittamaan kausi 2010–2011.
Talbot siirtyi kaudeksi 2011–2012 Eisbären Berliniin 5. elokuuta 2011 julkaistulla sopimuksella. Ensimmäisellä Euroopan kaudellaan hän sai roolin pisteentekijänä toisessa hyökkäyskentällisessä. Hän teki 36 pistettä 49 pelissä auttaen Eisbärenin aina Saksan mestariksi asti. Seuraavalla kaudella 2012–2013 hän pelasi puolustajana oltuaan koko aiemman uransa ajan keskushyökkääjä. Hän onnistui myös uudella pelipaikallaan auttaen joukkueensa kolmanteen peräkkäiseen Saksan mestaruuteen. Pudotuspeleissä hän teki 19 tehopistettä vain 13 ottelussa.
Pikkukipuaja
Koko ja ulkonäkö
Linnun pituus on 14–15 cm ja paino 14–16,5 g. Pikkukipuaja on punaruskea ja sen päässä ja rinnassa on vaaleita viiruja ja täpliä. Nokka on suora, kapean kartiomainen. Sen pyrstösulat ovat kankeat ja lintu nojaa pyrstöönsä kivutessaan puunrunkoa ja oksia ylös. Sukupuolet ovat samanvärisiä.
Esiintyminen
Pikkukipuaja on yleinen lintu Keski- ja Etelä-Amerikassa, Etelä-Meksikosta Pohjois-Boliviaan ja Amazonin alueella. Tyynenmeren rannikoilta se kuitenkin enimmäkseen puuttuu. Laji on enimmäkseen paikkalintu, mutta paikallisia vaelluksia voi tapahtua. Lajin elinympäristön laajuus on 7,2 miljoonaa neliökilometriä. Lajista tunnetaan 14 alalajia.
Elinympäristö
Pikkukipuajat elävät alavien maiden sulkeutuneissa metsissä. Niitä ei yleensä tavata vuoristossa kilometriä korkeammalla.
Lisääntyminen
Pikkukipuaja rakentaa kuppimaisen pesänsä tavallisesti puunrungon halkeamaan tai onkaloon. Pesä on yleensä matalalla lähellä maanpintaa, mutta voi olla jopa 6 m korkealla. Naaras munii tavallisesti kaksi valkoista munaa.
Ravinto
Pikkukipuaja etsii ravintonsa puun kuoresta ja kuoren alta naputtelemalla nokallaan kuorta samalla kun se kiipeää runkoa ylöspäin. Ravintona ovat hyönteiset ja hämähäkit.
Ludwig Fischer
Ludwig Fischer (17. joulukuuta 1915 Straubing – 8. maaliskuuta 1991 Bad Reichenhall ) oli saksalainen F1-kuljettaja. Hän osallistui yhteen F1-osakilpailuun kaudella 1952, Saksan GP:hen. Hän oli aika-ajoissa sijalla 31, mutta ei startannut kilpailuun, vaikka 32 kuljettajaa olisi päässyt mukaan. Hän oli epävarma jatkoonpääsystään. Hän ajoi AFM-tallissa.
Fischer kilpaili myös Saksan Formula 2:ssa ja Formula Junior -sarjassa 60-luvulla.
Algo prodigioso
Algo prodigioso on José Guardiolan esittämä kappale, joka edusti Espanjaa vuoden 1963 Eurovision laulukilpailussa Ison-Britannian Lontoossa.
Colin Miller
Colin Miller (s. 29. lokakuuta 1992) on kanadalainen jääkiekkoilija, joka pelaa NHL-seura New Jersey Devilsissa. Hän Los Angeles Kingsin viidennen kierroksen varaus vuodelta 2012.
Ura
Miller pelasi kolme kautta 2010–2013 OHL-joukkue Sault Ste. Marie Greyhoundsissa tehden 174 pelaamassaan ottelussa 31 maalia ja yhteensä 105 tehopistettä. Jäähyminuutteja hänelle kertyi 201 minuuttia. Kauden 2012–2013 päätteeksi hän vastaanotti Mickey Renaud Captain's Trophyn, joka annetaan OHL:n parhaiten jään ulkopuolella johtaajuutta omanneelle kapteenille.
29. heinäkuuta 2013 Los Angeles Kings teki Millerin kanssa kolmen vuoden mittaisen tulokassopimuksen.
Super Smash Bros. for Nintendo 3DS & Wii U
Super Smash Bros. for Nintendo 3DS & Wii U (大乱闘スマッシュブラザーズ for Nintendo 3DS / Wii U Dairantō Sumasshu Burazāzu fō Nintendō Surī Dī Esu / Wī Yū) ovat nykyisille Nintendon pelilaitteille julkaistut taistelupelit. Ne ovat Super Smash Bros. -pelisarjan uudet luvut. Pelien kehityksestä vastasi sarjan aikaisempien osien tapaan Masahiro Sakurai ja hänen yrityksensä Sora Ltd. yhteistyössä Bandai Namco Gamesin kanssa. Julkaisusta vastaa Nintendo. Peli esiteltiin vuoden 2011 E3:ssa. Nintendo 3DS-versio on sarjan ensimmäinen käsikonsolille suunniteltu peli, kun taas Wii U versio on sarjan ensimmäinen HD-konsolille suunniteltu peli.
E3 2014:n aikoihin paljastettiin, että Wii U:n versio pelistä tulee tukemaan Nintendo GameCube-ohjainta ja myös ohjainadapteria, joka tulee pelin mukana erikoispakkauksessa.
Keski-Suomen sosiaalialan osaamiskeskus
Keski-Suomen sosiaalialan osaamiskeskus (Koske) on yksi Suomen yhdestätoista sosiaalialan osaamiskeskuksesta. Sen toimialueena on Keski-Suomen maakunta. Koske on perustettu vuonna 2002, kun laki sosiaalialan osaamiskeskuksista (1230/2001) tuli voimaan. Ilmoituksensa mukaan Koske toimii Keski-Suomen sosiaalialan osaamista vahvistavana ja kehittävänä maakunnallisena organisaationa ja verkostona, joka tukee sosiaalialan pitkäjänteistä kehittämistyötä, kokoaa sekä välittää tieteellistä ja kokemuksellista tietoa ja vahvistaa ammattitaitoa alalla. Koskea pitää yllä kannatusyhdistys, jonka jäseninä on kuntia, oppilaitoksia ja järjestöjä.
Super Smash Bros. for Nintendo 3DS & Wii U
Näiden ominaisuuksien lisäksi Nintendo on julkaissut NFC -teknologiaa käyttäviä amiibo-nimisiä figuureja, jotka ovat yhteensopivia Wii U ja Nintendo 3DS - versioiden kanssa (vanhemmat 3DS mallit tarvitsevat NFC luku/kirjoituslaitteen toimiakseen, New 3DS (XL) konsolissa NFC-tuki löytyy jo valmiiksi asennettuna).
Keski-Suomen sosiaalialan osaamiskeskus
Koske tuottaa sosiaaliasiamiehen, lastensuojelun erityissosiaalityöntekijän, konsultoivan varhaiserityisopettajan ja lastensuojelun moniammatillisen asiantuntijaryhmän palveluja. Kosken toimintaan kuuluu myös maakunnallisten työryhmien koordinointi ja työkokousten järjestäminen eri sosiaalialan ammattiryhmille.
Seth Ablade
Seth Ablade (s. 30. huhtikuuta 1983 Teshie) on ghanalainen jalkapallovalmentaja ja entinen jalkapalloilija, joka toimii Kakkosessa pelaavan FC Jazzin päävalmentajana. Pelaajaurallaan Ablade pelasi Suomen, Puolan ja Albanian pääsarjoissa, ja edusti myös Ghanan nuorisomaajoukkueita. Vuonna 1999 Ablade oli mukana Ghanan joukkueessa, joukkueessa, joka voitti alle 17-vuotiaiden MM-pronssia.
Pelaajana
Vuosina 1999–2002 Abalade edusti Itävallan toisella ja kolmannella sarjatasolla FC Kärntenin ja SVG Bleiburgin joukkueita. Maaliskuussa 2003 Ablade siirtyi Puolan pääsarjan Polonia Varsovaan, jossa hän pelasi kevään aikanna neljä ottelua. Kaudella 2003–2004 Ablade edusti Albanian pääsarjan KS Elbasania.
Loukkaantumisten vaivaama Ablade saapui Suomeen vuonna 2004 tehtyään sopimuksen Ykkösessä pelanneen AC Oulun kanssa. Hän pelasi kauden aikana ainoastaan 10 ottelua loukkaannuttuaan heinäkuussa. Vuonna 2005 Ablade siirtyi Kuopion Palloseuraan, jossa hän pelasi Veikkausliigassa kausien 2005–2006 aikana 37 ottelua ja teki kuusi maalia.
Kesällä 2006 Ablade oli ukrainalaisen Dnepr Dnepropetrovskin testissä. Myöhemmin Ablade sai sopimuksen Ukrainaan, mutta joutui akillesjännevammansa vuoksi palaamaan keväällä 2007 Suomeen, ja päätti lopettaa pelaajauransa pääsarjatasolla. Vuosina 2007–2011 Ablade pelasi vielä Kakkosta OPS:n ja VPS-j:n joukkueissa.
Valmentajana
Ablade valmensi VPS-j:n junioreita 2010–2013 ja toimi OPS:n junioripäällikkönä 2013–2014. Maaliskuussa 2014 hän siirtyi valmentamaan OPS:n Kakkosessa pelannutta edustusjoukkuetta. Vuosina 2016–2018 Ablade valmensi FC Jazzin juniorijoukkueita, ja aloitti kauden 2018 jälkeen seuran edustusjoukkueen päävalmentajana.
Perhe
Seth Abladen poika on jalkapalloilija Terry Ablade.
Brussels Airlines
Brussels Airlines on Belgian kansallisen lentoyhtiön Sabenan seuraaja. Brussels Airlinesin kotikenttä on Brysselin Zaventemin lentoasema. Brussels Airlinesin lentoverkosto kattaa yli 50 kohdetta Euroopassa, 14 Afrikassa, yhden Lähi-idässä ja kolme Yhdysvalloissa. Yhtiön palveluksessa on yli 2 800 työntekijää. Suomen toimipiste sijaitsee Helsingissä ja työllistää kuusi henkilöä.
Historia
Päätökset Brussels Airlinesin perustamisesta tehtiin vuonna 2006, kun SN Airholding päätti yhdistää omistamiensa, Belgian kansallisen lentoyhtiön seuraajan SN Brussels Airlinesin (per. 15.2.2002) ja Virgin Expressin (ostettiin keväällä 2005) toiminnot. Lentoyhtiö lanseerattiin 7. marraskuuta 2006, toimintansa tämä yhtiö aloitti 25. maaliskuuta 2007.
Laivasto
thumb|Brussels Airlinesin Airbus A319-100 laskeutumassa [[Brysselin lentoasema|Brysselin lentoasemalle.]] thumb|Brussels Airlinesin Airbus A320-200. thumb|Brussels Airlinesin Airbus A330-300 lähdössä [[Brysselin lentoasema|Brysselin lentoasemalta.]] thumb|Brussels Airlinesin entinen [[Avro RJ100|Avro RJ-100 Antwerpenin lentoasemalla.]] Laivaston keski-ikä maaliskuussa 2023 on 17,2 vuotta.
Qa'atabahin piirikunta
Qa'atabahin piirikunta sijaitsee Al Dalin maakunnassa Jemenissä. Vuonna 2003 sen asukasluku oli 91 206.
Mentalité pirate
Mentalité pirate on L'Algérinon toinen sooloalbumi, joka julkaistiin 26. maaliskuuta 2007. Levyllä vierailivat rap-artistit Alonzo ja Sinik.
Mazlan Othman
thumb|Mazlan Othman Mazlan Binti Othman (11. joulukuuta 1952 Seremban) on malesialainen tähtitieteilijä ja entinen Malesian avaruusjärjestön johtaja. Hän on myös toiminut YK:n Office for Outer Space Affairs -toimiston johtajana.
Tausta
Othman syntyi vuonna 1952 Serembanissa. Hän kävi Tunku Kurshiah -sisäoppilaitoksen Negeri Sembilanissa. Perhe toivoi hänestä lääkäriä, mutta Othman opiskeli fysiikkaa Otagon yliopistossa Uudessa-Seelannissa ja valmistui kandidaatiksi vuonna 1975. Hän palasi Universiti Kebangsaan Malaysiaan assitentiksi, jota kautta sai uuden stipendin ja palasi Uuteen Seelantiin väittelemään tohtoriksi vuonna 1981. Hän oli ensimmäinen naisväittelijä yliopistossa sen olemassaolon 110 vuoden aikana.
Ura
Othman palasi Malesiaan toimien maansa ensimmäisenä astrofyysikkona. Hän vaikutti alansa opinto-ohjelmaan ja sai julkisuutta Malesian avaruusohjelmalle. Hän teki tutkimusta japanilaisessa Kison observatoriossa. .
Hän sai Malesian pääministeriltä Mahathir bin Mohamadilta vuonna 1991 palkinnon tiedeopetuksen kehittämisestä. Othman johti kansallisen planetaarion kehittämistä ja sen avajaisissa julkisti maansa mikrosatelliittiohjelman toimien valtion avaruusohjelman johtajana. Vuonna 1994 hänestä tuli professori.
Marraskuussa 1999 YK:n johtaja Kofi Annan kutsui hänet United Nations Office for Outer Space Affairsn johtajaksi Wieniin. Maansa pääministeri kutsui hänet pois tältä sivupolulta heinäkuussa 2002 Malesian avaruusjärjestön pääjohtajaksi. Organisaatio on saanut merkittävästi lisää rahoitusta ja pystyi muun muassa toteuttamaan avaruuslentäjän, Sheikh Muszaphar Shukor, valinnan ja lennon ISS-avaruusasemalle.
Othmanista tuli uudelleen UNOOSAn johtaja vuonna 2007. .
Othman on naimisissa geologi Ibrahim Komoon kanssa ja perheessä on kaksi lasta.
Mystery shopping
Mystery shopping on markkinatutkimusyritysten teettämää asiakaspalvelu-prosessien mittaamista toimimalla joko mahdollisena tai oikeana asiakkaana ja raportoimalla tulokset yksityiskohtaisesti ja objektiivisesti.
Maiden England
Maiden England on Iron Maidenin livevideo Seventh Son of a Seventh Son -kiertueelta, jonka nimi oli Seventh Tour of a Seventh Tour.
Video äänitettiin Birminghamissa, Englannissa 27 ja 28. marraskuuta 1988 ja julkaistiin VHS:nä vuonna 1989 ja rajoitettuna painoksena vuonna 1994 videona/cd:nä. CD:llä ei ollut kaikkia VHS:llä olevia kappaleita. Videolta julkaistiin singlenä kappale "Infinite Dreams".
Videon ohjasi ja editoi Iron Maidenin basisti ja perustaja Steve Harris.
Pyhätunturi (täsmennyssivu)
Pyhätunturi on seuraavien suomalaisten tunturien nimi:
Malesian väestö
Väestöjakauma
thumb|250px|vasen|Väestöpyramidi vuodelta 2010. Malesia on moniin muihin Kaakkois-Aasian maihin verrattuna vähäväkinen, maan asukasluku on noin 30 miljoonaa. Asutus on keskittynyt Malakan niemimaalle, missä asuu 80 % maan väestöstä. Itä-Malesian osavaltioiden yhteenlaskettu asukasluku on 5,4 miljoonaa. Malesian vuosittainen väestönkasvu oli vuoden 2014 arvion mukaan 1,47 %.
Maan valtaväestön muodostavat malaijit, joita Malesian väestöstä on noin 50 %. Kiinalaisia on noin neljäsosa väestöstä ja intialaisia vajaa 10 %. Malaijeista ja muista Malesian alkuperäiskansoista käytetään nimitystä bumiputrat - maan pojat. Loput etniset ryhmät, kuten kiinalais- ja intialaisväestönosat ovat ei-bumiputria. Bumiputrat ovat asuttaneet Malesian aluetta tuhansia vuosia, toisin kuin kiinalais- ja intialaisväestö, jotka ovat tulleet alueelle pääasiassa 1800- ja 1900-luvun siirtomaa-aikana.
Malaijit eivät kuitenkaan ole Malesian alkuperäisasukkaita. Nykyisten Malesian malaijien esi-isät saapuivat alueelle 4000-2000 vuotta sitten Indokiinan ja eteläisen Kiinan alueelta. Malaijien tulon aikaan Malakan niemimaalla asui orang asli -kansoja. Borneon sademetsissä taas asui useita alkuperäiskansoja, runsaslukuisimpina dajakit.
Etniset ryhmät
thumb|Malesian väestötiheys vuonna 2010.
Malaijit
Malesian malaijit muodostavat maan suurimman väestönosan. Länsi-Malesiassa maan rannikkoalueiden asukkaista malaijeja on noin 60 prosenttia. Itä-Malesiassa malaijit ovat vähemmistönä, sillä Borneolla malaijeja on vain 20 % väestöstä. Malesiassa politiikka on ollut malaijeja suosivaa, sillä väestön enemmistön muodostamat malaijit ovat olleet vähävaraisempia kuin kiinalaiset. Politiikalla on pyritty tasaamaan tuloeroja ja estämään etnisiä levottomuuksia.
Malaijit muodostavat enemmistön kaikissa muissa Malakan niemimaan osavaltioissa paitsi Penangilla. Itä-Malesian osavaltioissa Sabahissa ja Sarawakissa alkuperäiskansat muodostavat väestön enemmistön.
Kiinalaiset
Kiinalaiset ovat saapuneet Malakan niemimaalle pääasiassa Britannian siirtomaavallan aikana. Britit houkuttelivat politiikallaan kiinalaista työvoimaa. Kiinalaisia oli saapunut alueelle jo vuosisatojen ajan, mutta siirtomaa-aikana kiinalaisia tuli alueelle tuhansittain. Kiina oli brittiläisille siirtomaa-ajan merkittävin työvoiman lähde. Kiinalaisia muutti etenkin kaupunkeihin, missä he toimivat kauppiaina. Kiinalaiset saivat kaupungeissa hallitsevan aseman ja maan talous on edelleen pääosin heidän käsissään. Suurin osa kiinalaisista saapui kuitenkin työskentelemään vaatimattomampiin oloihin, kuten Malakan niemimaan tinakaivoksille ja kumipuuviljelmille.
1930-luvulla kiinalaisia oli Malaijan väestöstä noin 40 %, mikä aiheutti pelkoa malaijiväestössä, että he joutuvat kokemaan saman kohtalon kuin Pohjois-Amerikan intiaanit. Eniten kiinalaisväestöä asuu pääkaupunki Kuala Lumpurissa, Penangissa ja Johorin osavaltiossa. Penang on Malesian ainoa osavaltio, jossa kiinalaiset ovat enemmistönä.
Intialaiset
Kuten kiinalaisetkin, intialaiset tulivat alueelle brittivallan aikana. Intialaisväestöä alkoi saapua alueelle etenkin 1880-luvulla, kun brittiläiset suosivat intialaisia yhä enemmän kiinalaisiin nähden, koska heitä pidettiin sävyisämpinä. Suurin osa intialaisväestöstä saapui alueelle Sri Lankasta tai Tamil Nadusta, joten heidän pääkielensä on tamili. Intialaiset tulivat työskentelemään pääasiassa öljypalmu- ja kumipuuviljelmille. Osa intialaisista oli myös entisiä vankeja, jotka britit sijoittivat pääasiassa Singaporeen. Useat vangeista jäivät vapautumisen jälkeen pysyvästi asumaan Singaporeen.
Intialaisia asuu prosentuaalisesti eniten Selangorissa, missä heitä on 18 % väestöstä.
Alkuperäiskansat
Muut bumiputrat, eli Malesiassa asuvat alkuperäiskansat, muodostavat maan väestön vähemmistön. Malakan niemimaalla asuvat alkuperäiskansat, orang aslit, ovat keskittyneet maan sisäosiin, minne he ovat siirtyneet rannikoille keskittyneen malaijiasutuksen tieltä. Orang aslit ovat yleisnimitys Malakan niemimaan alkuperäiskansoille, joita ovat semangit, protomalaijit ja senoit. Semangit, joita kutsutaan myös negritoiksi, asuvat maan pohjoisosassa, protomalaijit eteläosassa ja senoit keskiosissa. Semangien väkiluku on noin 3 500, protomalaijien noin 50 000 ja senoiden noin 60 000.
Alkuperäiskansat ovat osin kaupungistuneet ja sulautuneet malaijiväestöön. Malesian hallitus on myös politiikallaan pyrkinyt asuttamaan alkuperäiskansoja tietyille alueille, mikä on tuhonnut heimojen alkuperäistä kulttuuria. Käytännössä tavoitteena on ollut alkuperäiskansojen sulauttaminen malaijiväestöön.
Etenkin Itä-Malesian Sabahin ja Sarawakin väestöstä huomattava osa on alkuperäiskansoja ja malaijit ovat alueella vähemmistönä. Sarawakin ja Sabahin alkuperäiskansojen väkiluku on yhteenlaskettuna noin kolme miljoonaa. Alkuperäiskansat eivät Itä-Malesiassa muodosta yhtenäistä ryhmää, vaan heidät voidaan jakaa noin 40 etniseen ryhmään. Suurimmat kansat ovat dajakit, ibanit, bidayuht, melanaut, kadazanit, bajaut, murut, orang ulut ja sulukit. Monet heimot elävät edelleen varsin alkukantaista elämää.
Monikulttuurinen yhteiskunta
Malesian etniset ryhmät elävät useimmiten rauhassa keskenään. Seka-avioliitot etnisten ryhmien välillä ovat harvinaisia. Yhtenä syynä siihen on se että kiinalaisväestö asuu kaupungeissa ja intialaisväestö plantaasien lähettyvillä. Malaijit ovat taas levittäytyneet ympäri maata. Uudet maahanmuuttajatkin hankkivat puolisonsa yleensä vanhasta kotimaastaan.
Malesiassa noudatettu politiikka on myös estänyt väestönosien sekoittumista keskenään, sillä politiikka on bumiputraväestöä suosivaa, mikä on nostanut malaijikulttuurin ja islamin erikoisasemaan.
Vakavimmat mellakat etnisten ryhmien välillä ovat sattuneet 1960-luvulla. Malesian liittovaltion perustamisen jälkeen vuonna Malakan niemimaan malaijienemmistön ja Singaporen kiinalaisenemmistön väliset jännitteet purkautuivat levottomuuksiksi Singaporessa, mikä johti omalta osaltaan Singaporen erottamiseen Malesiasta. Vuonna 1969 sattuneissa mellakoissa Kuala Lumpurissa kuoli lähes 200 henkeä, kun jännitteet malaijiväestön ja kiinalaisväestön välillä purkautuivat väkivaltaisuuksiksi. Tapauksen jälkeen maan politiikkaa muutettiin malaijeja suosivammaksi, millä on pyritty estämään levottomuuksia. Vuonna 2001 sattui toistaiseksi pahin mellakka vuoden 1969 verilöylyn jälkeen, kun Kuala Lumpurissa kuusi ihmistä sai surmansa intialais- ja malaijiväestön välisessä mellakassa.
Malesia on kuitenkin malliesimerkki maasta, missä väestön eri etniset ryhmät elävät rauhanomaisesti keskenään, vaikka ristiriitoja ovat aiheuttaneet varallisuuden epätasainen jakautuminen eri väestönosille.
Kielet
Maan virallinen kieli on malaiji, bahasa melayu, joka on malaijiväestön pääkieli. Muut pääkielet ovat englanti, mandariinikiina ja tamili. Kiinalaisväestö puhuu mandariinin lisäksi kantonia, hokkienia, hakkaa, hainania ja foochownia. Intialaisväestö puhuu enimmäkseen tamilia, mutta osa puhuu myös telugua tai punjabia. Maan lingua francana on käytetty brittienglantia. Englanti on saanut runsaasti vaikutteita paikalliskielistä, ja maassa puhuttavaa kreolienglantia kutsutaan manglishiksi.
Kaikkiaan Malesiassa puhutaan noin 140 eri kieltä, joista Länsi-Malesiassa puhutaan noin neljääkymmentä. Itä-Malesiassa puhutaan useita alkuperäiskansojen kieliä. Suurimmat vähemmistökielet ovat iban ja kadazan.
Uskonto
250px|thumb|Malesian uskonnollinen jakauma Malesian valtauskonto on islam, joka on malaijiväestön uskonto. Muslimeja on kaikkiaan 60 % väestöstä. Suurin osa kiinalaisista on buddhalaisia, joita koko väestöstä on noin 19%. Enemmistö intialaisista on hinduja, joita on noin 6 %. Kristittyjä on 9 % väestöstä. Kiinalaisten vähemmistönä on muun muassa konfutselaisia ja taolaisia. Alkuperäiskansat harjoittavat monia eri heimojen uskontoja.
Islam on maan näkyvin uskonto, joka ilmenee myös maan hallinnossa, sillä suurin osa maan osavaltioista on sulttaanin johtamia sulttaanikuntia. Sulttaani on islamilainen arvonimi hallitsijalle. Sulttaanien joukosta valitaan myös maan kuningas, joka on maan muslimien ylin uskonnollinen johtaja. Useimmat malaijit noudattavat ramadania, mutta eivät kaikki. Kiinalais- ja intialaisväestöä paastokuukausi ei koske. Malesiassa islam on varsin maltillista, ja maan hallitus jarruttaa ääri-islamilaisia suuntauksia.
Muut etniset ryhmät viettävät omia uskonnollisia juhliaan. Buddhalainen kiinalaisväestö viettää muun muassa kiinalaista uuttavuotta ja hindulainen intialaisväestö deepavalia.
Malesian virallinen uskonto on siis islam, mutta perustuslaissa myös vähemmistöuskonnot on sallittu. Etninen tausta ja uskonto pitää rekistreröidä ja merkitä henkilötodistukseen. Enemmistönä oleviin muslimeihin kohdistuu viime aikoina tiukentunutta valvontaa ja vähemmistöuskonnot eivät saa käännyttää muslimeja. Malesialaisista 62% on muslimeja ja etniseen enemmistöön kuuluvien eli malaijien on pakko olla sunnimuslimeja. Heidän paastoamisensa, pukeutumisensa ja rukoilemisensa on yhä tiukemmin säädeltyä. Malesian islam on sunnalaista ja shialaisuus sekä muut sunnalaisuudesta poikkeavat islamin muodot ovat Malesiassa kiellettyjä. Muslimit eivät siis saa vaihtaa uskontoaan. Jos toiseen uskontoon kuuluva menee sunnin kanssa naimisiin, tämän tulee kääntyä sunniksi. Väestöstä noin 10% on kristittyjä. Muita merkittäviä vähemmistöuskontoja ovat buddhlaisuus, hindulaisuus, sikhiläisyys ja taolaisuus.Uskonnollinen suvaitsemattomuus vähemmistöuskontoja kohtaan on viime aikoina Malesiassa lisääntynyt.
Cassini
Cassini voi tarkoittaa:
The First Ten Years: The Videos
The First Ten Years on Iron Maidenin videokokoelma, joka julkaistiin VHS:lle ja laserdiscille vuonna 1990. Siinä on kaikki yhtyeen promotionaaliset videot vuosilta 1980-1990. Video on jatkoa The First Ten Years -singlesarjaan.
Haiphong
Haiphong on Vietnamin kolmanneksi suurin kaupunki. Vuonna 2009 kaupungissa arvioitiin olevan 847 058 asukasta. Hải Phòng sijaitsee Đồng Bằng Sông Hồngin hallintoalueella Punaisenjoen suistossa noin sadan kilometrin päässä Hanoista. Haiphong on Vietnamin pohjoisen osan tärkein satama.
Historia
Haiphong on ollut merkittävä satamakaupunki jo usean vuosisadan ajan. Ranskan vallattua Vietnamin kaupungista tuli Ranskan Indokiinan tärkein laivastotukikohta.
Kun Vietnam yritti itsenäistyä toisen maailmansodan jälkeen, Haiphong oli ensimmäinen paikka, jossa Ranska käynnisti sotilastoimenpiteet itsenäistymistä vastaan. Ranskan laivasto pommitti kaupunkia. Vietnamin sodassa Yhdysvallat pommitti 29. kesäkuuta 1966 rankasti kaupungin öljyvarastoja ja satamaa, sillä se oli Pohjois-Vietnamin ainoa merkittävä satama. Uskottiin, että öljyvarastojen laajamittainen tuhoaminen tekisi vietkong-armeijan huollon erittäin vaikeaksi ja samalla taivuttaisi myös Hanoin hallituksen suostuvaiseksi neuvotteluihin. Sodan jälkeen Haiphong rakennettiin merkittävä teollisuuskeskus.
Everything Remains as It Never Was
Everything Remains as It Never Was on sveitsiläisen folk metal -yhtye Eluveitien neljäs studioalbumi, joka julkaistiin 19. helmikuuta 2010. Albumi debytoi Suomen virallisen listan sijalle 31.
Abu Usamah
Abu Usamah Khalifah At-Thanabi  (s. 4. maaliskuuta 1964) on Green Lane Masjidin (moskeija Birminghamissa, Britanniassa) imaami. Hän edustaa wahhabismi-suuntausta.
Lapsuus ja nuoruus
Abu Usamah Khalifah At-Thanabi syntyi Patersonissa New Jerseyssä Yhdysvalloissa viisilapsisen perheen nuorimpana. Hän eli lapsuutensa Patersonin vaikeissa oloissa, kunnes perhe muutti Passaicin asuinalueelle.
Hän kääntyi muslimiksi vuonna 1986 ja aloitti opinnot Medinan yliopistossa kuten useat muutkin uudet ja innokkaat käännynnäiset.
Hän suoritti opintonsa menestyksellisesti ja opiskeli arabian kieltä. Hän vaihtoi ei-muslimin nimensä hänen paremmin tunnettuun nimeensä kääntymisen jälkeen. Hänet tunnettiin aluksi nimellä Abdur Rahman Khalifah, mutta hänen ensimmäisen lapsensa syntymän jälkeen hän otti nimen Abu Usamah (Usamahin isä) ja lisäsi sukunimekseen At-Thanabi, joka viittaa imaami Ad-Dhanabiin. At-Thanabi tarkoittaa "kullasta tehtyä".
Ura
Valmistumisen jälkeen Abu Usamah matkusti Sh Ibn Uthaymeen kanssa ja opetti Britanniassa ennen paluutaan Yhdysvaltoihin vuonna 1996. Silloin hän pyrki ensimmäistä kertaa imaamiksi. Paikkana oli Orlando, Florida. Hän lähti sieltä vuonna 1999 ollakseen imaami nopeasti kasvavassa salafee-yhteisössä Philadelphian Germantownissa, Pennsylvaniassa.
Hän lähti Philadelphiasta vuonna 2001. Hän käväisi Clevelandissa, Ohiossa, ja päätti imaamin työnsä Yhdysvalloissa olemalla imaami Islamic Center of Peoriassa Illinoissa. Myöhemmin hän muutti Isoon-Britanniaan ja sai imaamin paikan Green Lane Majidista Birminghamista.
Kannanotot
Tammikuussa 2007 Abu Usamah tallentui salaa Channel 4:n dokumenttiin, kun hän saarnasi moskeijassa. Dokumentissa paljastettiin, kuinka useissa moskeijoissa saarnattiin vihaan vääräuskoisia vastaan.
Kommenttien joukossa olivat muun muassa, että "kukaan ei rakasta kuffaaria (ei-muslimia), yksikään täällä ei rakasta kuffaaria. Kaikki vihaavat kuffaaria."
"Allah on luonut naisen, vaikka hänellä olisi loppututkinto, arvottomammaksi. Hänen älynsä on epätäydellistä, arvottomampaa. Hän voi kärsiä hormoneista, jotka tekevät hänestä tunteellisen. Kaksi naistodistajaa vastaa yhtä miestodistajaa."
Abu Usamah ei sano hyväksyvänsä Osama bin Ladenin keinoja, mutta kehottaa muslimeja jihadiin: "He taistelevat Allahin puolesta. Rohkaisen teitä olemaan heidän joukossan, aloittamaan itsenne sivistämisen sitä aikaa varten, joka on nopeasti tulossa. Silloin pöytä käännetään ympäri ja muslimit ovat asemassa, jossa heillä on ylivoima."
"Ja kun se tapahtuu, ihmisiä ei kuole - ilman syytä."
Abu Usamah väittää videoidussa vastauksessaan, että dokumentissa näytetyt kommentit "oli irrotettu asiayhteydestään".
Jalkapallon seurajoukkueiden maailmanmestaruuskilpailut 2007
Vuoden 2007 seurajoukkueiden maailmanmestaruuskilpailut pelattiin Japanissa 7. – 16. joulukuuta 2007 ja ne olivat järjestykseltään neljännet.
Turnauksen voitti italialainen Milan, joka kohtasi loppuottelussa argentiinalaisen Boca Juniorsin. Samalla Milanista tuli ensimmäinen eurooppalaisseura, joka on voittanut seurajoukkueiden maailmanmestaruuden.
Osallistujat
* Urawa Red Diamondsin voitettua AFC:n Mestarien liigan, isäntäjoukkueen paikan turnauksessa otti toiseksi korkeimmin sijoittunut joukkue AFC:n Mestarien liigassa.
Ottelut
Kellonajat paikallista-aikaa (UTC+9).
Brysselin lentoasema
250px|thumb|Terminaali A 250px|thumb|Terminaali A thumb|right|250px|Brysselin lentoasema, 2010 Brysselin Zaventemin lentoasema on Brysselin kansainvälinen lentoasema. Se sijaitsee 12 kilometrin päässä Brysselin keskustasta Zaventemin kunnassa Flanderin alueella. Kentän ovat perustaneet natsi-Saksan miehitysjoukot toisen maailmansodan aikana.
Lentoyhtiöt ja kohteet
Brysselin lentoasemalle lentävät lentoyhtiöt tammikuussa 2023:
Terrori-isku
Brysselin lentoasemalle tehtiin 22. maaliskuuta 2016 terrori-isku.
Botlihit
Botlihit (botlihiksi буйхади, buihadi) ovat andilaista botlihin kieltä puhuva kansa Dagestanissa Venäjällä. Väestönlaskennoissa heidät on yleensä luettu avaareiksi. Perinteinen uskonto on sunnalainen islam.
Botlihit asuvat Andijskoje Koisu -joen keskijuoksun vasemmalla rannalla Botlihin piirin Botlihin ja Miarson kylissä. Vuoden 1926 väestönlaskennan mukaan botliheja oli 3 350 henkeä. Myöhemmin heitä on pidetty avaareina. 1990-luvun alussa botliheja arvioitiin olevan noin 6 000 henkeä. Venäjän vuoden 2002 väestönlaskennassa heitä rekisteröitiin kuitenkin vain 16 henkeä. Botlihin kielen puhujia laskettiin olevan 90 henkeä. Sivistyskielinään botlihit käyttävät avaaria ja venäjää.
1300–1400-luvuille saakka botlihit kuuluivat andilais-tseziläisten kansojen muodostamaan Didon liittokuntaan. Myöhemmin alueelle syntyi Tehnutsalin kyläkuntien liitto. Historiallisten lähteiden mukaan botlihit harjoittivat vielä 1300-luvun lopussa kristinuskoa ja perinteistä uskontoaan. 1500-luvulla he joutuivat Avarian kaanikunnan alaisuuteen ja kääntyivät muslimeiksi. 1820–1850-luvuilla botlihit osallistuivat aktiivisesti imaami Šamilin johtamaan Dagestanin ja Tšetšenian vapaustaisteluun.
Jarkko Sipilä
Jarkko Kari Tapio Sipilä (15. huhtikuuta 1964 Helsinki – 7. maaliskuuta 2022 Helsinki ) oli suomalainen dekkarikirjailija ja MTV:n rikostoimituksen päällikkö.
Botlihit
Perinteisiä elinkeinoja ovat puutarhanhoito ja viininviljely sekä vähäisemmässä määrin terassiviljely ja karjanhoito. Käsityöammateista merkittävimpiä olivat villan ja nahkan käsittely. Botlihin kylä oli Dagestanin vuoristoseutujen tärkein kaupan keskus. Kylät sijaitsevat vuorten rinteillä. Kaksikerroksiset neliskulmaiset talot on rakennettu kivestä. Perinteinen vaatetus on samankaltainen kuin avaareilla. Ruokavalio koostuu vilja- ja maitotuotteista, lihasta, hedelmistä ja kasviksista. Suosittu ruokalaji on lihan tai maitotuotteiden kanssa syötävä hinkal.
Jarkko Sipilä
Ura
Sipilä kävi Sanoman toimittajakoulun ja työskenteli rikostoimittajana Helsingin Sanomissa vuosina 1991–1996 ja MTV3:ssa vuodesta 1996. Hän myös opiskeli vuoden rakennustekniikkaa Teknillisessä korkeakoulussa.
Botlihit
Yhteiskuntajärjestyksen perustan muodostivat sukuyhteisöt. Ydinperhe oli pieni. Avioliitot solmittiin yleensä suku- tai kyläyhteisön sisällä. Suullisen kansanperinteen kielinä toimivat sekä botlih että avaari. Botlihin kylä oli Dagestanin vuoristoseudun islamilaisen sivistyksen keskus, jonne vuonna 1882 avattiin ensimmäinen maallinen koulu.
Jarkko Sipilä
Ura
Kirjailijaksi Sipilä ryhtyi ystävänsä ja kollegansa Harri Nykäsen kehotuksesta. Nykäsen tavoin Sipilä on osuuskuntamuotoisen kustantamo Crime Timen perustajajäsen. Useimmissa hänen rikosromaaneissaan on päähenkilönä komisario Kari Takamäki ryhmineen. Sipilän esikoisteos Koukku julkaistiin vuonna 1996. Hän julkaisi myös novellikokoelman Kulmapubin koktaili. 1990-luvun puolivälissä Sipilä kirjoitti muutaman lyhyen rikoskuunnelman. Lisäksi hän kirjoitti pitkät kuunnelmat Nimbus ja Kirottu Palosaari.
MTV3 esitti 1. lokakuuta 2006 alkaen Sipilän kirjallisuuteen perustuvan televisiosarjan Rikospoliisi ei laula. Sen ohjasi Jarmo Lampela, ja toisena käsikirjoittajana oli Sipilän ohella hänen ystävänsä, muun muassa Helsingin Sanomien toimittajana työskennellyt Jouni Mölsä. Ohjelman ensi-iltaa seurasi lähes miljoona suomalaista.
Sipilä toimi pitkään Oikeustoimittajat ry:n puheenjohtajana. Vuonna 2004 sisäministeriön poliisiosasto myönsi Sipilälle poliisin ansioristin. Gummerus myönsi vuonna 2006 Sipilälle Kaarlen palkinnon. Suomen dekkariseura myönsi Sipilälle vuonna 2009 Vuoden Johtolanka -palkinnon.
Sipilä teki rikostoimittaja Pekka Lehtisen kolmea ohjelmaa. Vuosina 2014–2016 he juonsivat MTV:n nettiin Vinkkimiehet-ohjelmaa. Helmikuussa 2017 MTV3-kanavalla alkoi Sipilän ja Lehtisen rikos- ja oikeusalan ajankohtaisohjelma Rikospaikka. Rikospaikka on jatkoa Vinkkimiehet-sarjalle. Vuodesta 2018 he tekivät Radioplay-palveluun Rikospaikkaradio-podcastia.
Sipilältä ilmestyi Crime Time -kustannusyhtiötä vielä hänen kuolemansa jälkeen yksi dekkari, joka julkaistiin kesäkuussa 2022.
Yksityiselämä
Sipilän perheeseen kuuluivat vaimo ja kolme lasta. Hän harrasti jalkapallo- ja jääkiekkovalmennusta. Sipilä oli itsekin lahjakas urheilija, sillä hän voitti koripallon SM-mitaleja juniorisarjoissa 1980-luvulla ja oli aktiivinen käsipalloilija 1990-luvulla.
Kuolema
Sipilä kuoli Helsingissä 7. maaliskuuta 2022 sairauskohtaukseen, jonka oli saanut noin viikkoa aiemmin.
Merstola
thumb|[[Saint-Gobainin valimo Merstolantien varrella.]] Merstola on yksi Harjavallan kaupunginosista. Se sijaitsee noin kaksi kilometriä keskustan kaakkoispuolella valtatie 2:n ja Kokemäenjoen rajaamalla alueella. Asukkaita Merstolassa on noin 800.
Yleistä
thumb|Satakunnantien (yhdystie 2463) ja Merstolantien risteys. Merstola oli Harjavallan kunnan tasaveroinen keskus kirkonkylän kanssa aina 1950-luvulle saakka, jolloin kuntakeskus alkoi paikkakunnalle perustetun suurteollisuuden myötä keskittyä nykyiselle paikalleen. Merstolan rakennuskanta koostuu pääosin 1950–1980-lukujen pientaloista sekä teollisuusrakennuksista.
Kaupunginosassa sijaitsee Harjavallan sairaala, joka on vuonna 1903 perustettu psykiatrinen sairaala sekä kuvanveistäjä Emil Cedercreutzin kokoelmien pohjalta syntynyt Emil Cedercreutzin museo. Cedercreutz rakennutti Harjulaksi nimeämänsä taiteilijakodin Kokemäenjoen rantaan vuonna 1914. Uusia museorakennuksia on valmistunut muun muassa 1971 ja 1996.
Merstolassa toimii useita PK-yrityksiä. Suurimpia työllistäjiä ovat keittiö- ja toimistokalusteita valmistava Puustelli Group, Niemisen Valimo sekä Saint-Gobain Pipe Systems (entinen Satakunnan Valu). Kaupunginosa on myös tunnettu Bandidos-moottoripyöräjengin kerhotalosta. Aivan Merstolan tuntumassa valtatie 2:n eteläpuolella on Hiittenharjun ulkoilu- ja virkistysalue, jossa sijaitsee lisäksi hotelli sekä huoltoasema.
Entisiä rakennuksia ja rakennelmia
Merstolassa on aikoinaan toiminut useita kauppoja, sekä pankki ja oma postitoimipaikka. Viimeinen lähikauppa lopetti toimintansa vuonna 2008. Harjavallan rautatieasema sijaitsi alun perin Merstolassa. Vuonna 1952 uuden rautatieaseman valmistuttua keskustaan, nimettiin asema Merstolan asemaksi. Liikennöinti asemalle lopetettiin 1970-luvulle tultaessa ja se purettiin myöhemmin 1980-luvulla. 1900-luvun alussa rakennettu asema kärsi pahoja vaurioita sisällissodan aikana punaisten räjäytettyä sen.
Harjavallan leirintäalue sijaitsi Emil Cedercreutzin museon vieressä Kokemäenjoen rannassa. Se lopetti toimintansa 1980-luvun jälkipuoliskolla. Merstolassa olivat myös 1970-luvulla tulipalossa tuhoutunut Harjavallan Nuorisoseuran talo sekä vuonna 1909 valmistunut Harjavallan työväenyhdistyksen työväentalo Kotipirtti, joka purettiin 1980-luvulla.
Karjalohjan kirkko
Karjalohjan kirkko (ruots. Karislojo kyrka) on vuonna 1860 valmistunut lääninarkkitehti Jean Wiikin suunnittelema kivikirkko. Se sijaitsee Karjalohjan keskustassa harjun huipulla, niin että se näkyy sekä Puujärven että Lohjanjärven puolelta Karjalohjaa. Myös Carl Ludvig Engel teki suunnitelmia paikalle, mutta Engelin oppilas Wiik teki lopulta toteutetun suunnitelman. Wiik sai vaikutteita Italian ja Saksan romaanisesta kirkkoarkkitehtuurista.
Kirkko on harmaakivinen päätytornillinen pitkäkirkko. Kustannusarvio oli 15 354 ruplaa 70 kopeekkaa. Rakennustyön aikana seurakuntalaiset osallistuivat töiden valvontaan. Kirkko oli käytössä 110 vuotta, kunnes se paloi 21. syyskuuta 1970 salamaniskusta, niin että jäljelle jäivät pelkät seinät. Kirkossa oli ollut meneillään ikkunoiden maalaus. Kirkon vasta uusittu kuparikatto suli. Kirkosta pelastettiin palon aikana Alexandra Såltinin alttaritaulu, kynttiläkruunu, ehtoollismalja, pienempiä tauluja sekä Maija af Ursinin suunnittelemat ja paikallisen seppä Sillanpään takomat kyntteliköt. Rauniot jäivät suojaamatta kahdeksikymmeneksi vuodeksi, jona aikana sisälle ehti kasvaa koivua, pajua ja heinää.
Museovirasto vaati 1987, että rauniot oli suojattava enemmän rapautumisen estämiseksi. Pioneerikoulu olisi halunnut räjäyttää rauniot harjoitustyönä, minkä Museovirasto torjui. Kattokeräys käynnistyi 1989,, ja rahaa tuli hyväntekeväisyyskonserteista ja myyjäisistä. Sortumiskunnossa ollut kivikirkko katettiin 1990. Helsingin piispa Eero Huovinen toimitti kesällä 1991 kirkon käyttöönoton. Kivikirkkoa alettiin 1990-luvulla vähin erin korjata lahjoitusvaroin. Uusi tapuli rakennettiin kolmessa osassa, ja se valmistui 1995.
Votiivilaivan, kirkkolaiva Adelen, on seurakunnalle lahjoittanut Karl Immonen. Siihen lastattiin 1999 kirjeitä, jotka otetaan laivasta 50 vuoden kuluttua ja lähetetään kirjeen osoitteeseen. Laiva on nimetty Karjalohjalle 1934 tulleen terveyssisaren, sisar Adelen mukaan.
Kirkon viereen rakennettiin 1977 uusi matala ”lasikirkkona” tunnettu seurakuntatalo, jonka suunnittelijoina olivat arkkitehdit Paavo Mänttäri ja Sakari Laitinen. Rakennuksen materiaaleina ovat teräs, lasi ja tiili.
Karjalohjan seurakunta sai kirkonkellot vuosiksi 1970–1977 lainaksi entisestä Pitäjänmäen kyläkirkosta.
Peruskorjattu kirkko on Karjalohjan seurakunnan pääkirkko. Kirkossa on digitaaliset urut.
Karjalohjalla on ollut kirkkorakennus jo 1467 Pappilanniemessä Lohjanjärven rannassa. 1647 ja 1745 rakennetut kirkot olivat Pyhän Ristin hautausmaan alueella. Niiden paikalla on muistomerkki.
Effet Miroir
Effet Miroir on L’Algérinon kolmas sooloalbumi, joka julkaistiin 29. maaliskuuta 2010. Levyllä vierailivat rap-artistit Nassi, Alonzo ja Salim Benfoda. Levyltä julkaistiin yksi single Sur la tête de ma mère.
Mickey Renaud Captain's Trophy
Mickey Renaud Captain's Trophy on Ontario Hockey League:ssa vuosittain jonkin joukkueen kapteenille annettava palkinto. Se otettiin käyttöön 4. helmikuuta 2009 OHL:n tähdistöottelussa 2009, jota isännöi Windsorissa, Ontariossa sijaitseva WFCU Centre. Valintakomitealle annettiin tehtäväksi myöntää palkinto OHL-joukkueen kapteenille, joka ilmaisee parhaiten johtajuuttaan, intohimoa sekä omistautumistaan jääkiekolle ja joukkueelleen jään ulkopuolella, kuten Mickey Renaud teki koko OHL-uransa ajan.
Mickey Renaud oli Windsor Spitfiresin kapteeni ja Calgary Flamesin viidennen kierroksen varaus ennen menehtymistään 18. helmikuuta 2008. Windsor Spitfires otti hänen numeronsa 18 pois käytöstä seuraavana päivänä ja nosti sen hallin kattoon 25. syyskuuta 2008. Renaud oli entisen Hartford Whalersissa ja Buffalo Sabresissa pelanneen NHL-puolustaja Mark Renaudin poika.
STV
STV tai StV voi tarkoittaa seuraavia:
Risti
Risti on geometrinen kuvio, joka koostuu kahdesta viivasta, jotka leikkaavat toisensa 90° kulmassa niin että toinen tai kumpikin viivoista jakaantuu kahteen osaan.
Tasauspyörästö
pienoiskuva|Tasauspyörästön toiminta silloin, kun molemmat akselit pyörivät samalla nopeudella pienoiskuva|Tasauspyörästön toiminta silloin, kun toinen akseli on lukittu tai pyörii eri nopeudella pienoiskuva|Nykyään harvinainen planeettapyörillä toteutettu tasauspyörästö Tasauspyörästö on autoissa ja muissa pyörillä liikkuvissa laitteissa voimansiirron osa, jonka tehtävänä on antaa yhtä paljon vääntöä kummallekin vetävälle pyörälle, vaikka ne pyörisivätkin eri nopeudella. Tasauspyörästöä tarvitaan siksi, että laitteen samalla akselilla olevat pyörät pyörivät kaarteessa eri nopeudella. Tavanomaisen tasauspyörästön heikkoutena on se, että jos yksi pyörä on liukkaalla ja toinen pitävällä pinnalla, niin vain liukkaalla oleva pyörä pyörii ja laite jää sutimaan paikalleen. Laitteissa, joissa tällainen ominaisuus häiritsee liikaa, kuten maastoautoissa, työkoneissa ja kilpa-autoissa, käytetään tasauspyörästön lukkoa tai luistonestoa.
Risti
Risti on yksi vanhimmista ihmisten käyttämistä symboleista, ja se on eri muodoissaan usean uskonnon tunnuksena.
Tasauspyörästö
Toiminta
Tasauspyörästö toimii siten, että molemmilla pyörillä on oma akselinsa, joiden sisemmät päät menevät pienten kartiopyörien kanssa hammaskosketuksessa olevien suurempien kartiopyörien sisään. Suoraan ajettaessa molemmat pyörät pyörivät samalla nopeudella, jolloin pienet kartiopyörät eivät pyöri akselillaan, vaan muodostavat ikään kuin kiinteän yhteyden akselien välille. Kaarrettaessa sisäkaarteen puoleisella pyörällä on lyhyempi matka kuljettavanaan kuin ulkokaarteen pyörällä, josta seuraa pyörimisnopeusero pyörien välille. Tällöin pienet kartiopyörät joutuvat pyörimään ja koska ne ovat hammaskosketuksessa kumpaisenkin akselin päissä olevien suurempien kartiopyörien kanssa, pyörittävät ne ulkokaarteen puolesta pyörää nopeammin.
Risti
Uskonnollisessa käytössä kahdesta hirrestä tehdyn ristin muoto juontaa alkunsa muinaisesta Kaldeasta, jossa sitä käytettiin Tammuz-jumalan vertauskuvana. Symbolia käytettiin myös muun muassa Egyptissä.
Investointi
Investointi on suppeimmassa merkityksessään pääoman eli tuotantovälineiden tai maan hankintaa tuotantoa varten. Investoinnin tarkoituksena on yleensä tuotannon aloittaminen tai lisääminen. Muitakin tavoitteita voi olla, kuten tuotannon tehostaminen, työnteon helpottaminen, ympäristökuormituksen vähentäminen tai viranomaisen säännöksen noudattaminen. Investointi on yleensä suuri sijoitus, jonka oletetaan maksavan itsensä pitkällä aikavälillä takaisin.
Tasauspyörästö
Toiminta
Autoteollisuudessa käytetylle termille viimeiselle välitykselle tarkoitetaan viimeistä hammasratasta auton voimansiirrossa. Etuvetoisessa autossa vaihteisto on usein yhdistetty samaan transakselikonfiguraatiossa.
Risti
Erityisesti kristinusko käyttää ristiä tunnuksenaan. Kristinuskossa krusifiksi eli risti, josta riippuu Jeesuksen ruumis, kuvaa Kristuksen kärsimyksiä. Avoin risti taas on toivon symboli, sillä se muistuttaa kristinuskon keskeisestä opista, Jeesuksen ylösnousemuksesta ja Taivaaseen astumisesta. Pohjoismaiden ristiliput viittaavat kristinuskoon. Joissain yhteyksissä, etenkin hautakivissä ja kuolinilmoituksissa, risti merkitään henkilön kuolinpäivän edelle.
Tasauspyörästö
Historia
Tasauspyörästön perusrakenne on pysynyt samanlaisena 1800-luvun alusta lähtien, jolloin ranskalainen Onésiphore Pecqueur käytti sitä höyryvoimalla kulkeneessa ajoneuvossa.
Investointi
Finanssi-investointi on sijoittamista eli arvopaperin hankintaa. Sijoitus voi kohdistua myös likvidiin aineelliseen hyödykkeeseen kuten raaka-aineeseen.
Risti
Risti tieteellisessä tekstissä merkitsee yleisimmin alaviitettä, mutta esimerkiksi biologiassa myös sukupuuttoon kuollutta eliölajia tai -ryhmää ja matematiikassa lineaarisen operaattorin Hermiten konjugaattia.
Tasauspyörästö
Aktiivinen tasauspyörästö
Ennen sääntömuutoksia World Rally Car -autoissa sallittiin aktiivinen tasauspyörästö edessä, keskellä ja taka-akselilla. Aktiivista tasauspyörästöä ohjattiin hydraulisesti tai sähkövirralla. Järjestelmä oli yhteydessä auton moottorinohjausyksikköön, joka mahdollisti jokaisen tasauspyörästön ohjauksen kartan sekä anturien avulla, jolloin jokaiselle pyörälle välitettävää väännön määrää voitiin muuttaa.
Investointi
Yksityiset investoinnit
Yksityinen investointi edellyttää säästämistä, eli taloudellisen varauden kerryttämistä tai lainaa. Usein investoinnit toteutetaan omalla säästetyllä varaudella ja ulkopuolisen rahoituslaitoksen tarjoamalla luototuksella eli lainalla. Esimerkiksi pankit vaativat yhteiskunnan velvoittamina asuntolainaa hakiessa tietyn osuuden asunnonostajan omaa vaurautta asuntoinvestointiin lainan takaisinmaksukyvyn ja yhteiskunnallisen vakauden turvaamisen johdosta. Investoinniksi katsotaan myös varastojen kasvu.
Vojvodina
Vojvodina (,, , , ja ) on Serbian itsehallinnollinen provinssi maan pohjoisosassa.
Investointi
Yksityiset investoinnit
Esimerkiksi asuntolaina tai yrityksen tuotannon kehittäminen ovat yksityisiä investointeja.
Vojvodina
Vojvodina on Serbian mukaan toinen sen itsehallinnollisista maakunnista. Vojvodinan pääkaupunki on Novi Sad ja toiseksi suurin kaupunki Subotica.
Investointi
Julkiset investoinnit
Julkiset investoinnit poikkeavat yksityisistä, sillä julkinen osa yhteiskuntaa on erilainen ja laajempi toimija taloudessa.
Vojvodina
Vuoden 2010 väestönlaskennassa Vojvodinassa oli 1,931 miljoonaa asukasta, vuoden 2015 väkiluvuksi arvioitiin 1 891 701. Alueella asuu yli 25 eri etnistä ryhmää. Vojvodinalla on kuusi virallista kieltä: serbia, unkari, slovakki, romania, kroatia ja ruteeni.
Investointi
Julkiset investoinnit
Yhteiskunnan tuotannollista taloutta mitataan bruttokansantuotteella, ja maksukykyä luottoluokituksella, johon esimerkiksi yhteiskunnan hyvinvointi, yleinen vakaus ja turvallisuus vaikuttavat. Suomella on luottoluokitukset kolmelta luottoluokituslaitokselta, S&P Global Ratingsilta, Moody’silta ja Fitch Ratingsilta. Pitkäaikaisen lainan osalta ne ovat AA+, Aa1 ja AA+. Jokainen edellä mainituista luokituksista on hyvä, ja luokituksen selitteenä jokaisesta näistä on vakaat näkymät.
Vojvodina
Historia
Vojvodina on serbiankielinen nimi Pohjois-Serbian alueelle, joka ennen ensimmäistä maailmansotaa kuului Itävalta-Unkarille.
Investointi
Julkiset investoinnit
Julkisissa investoinneissa oleellista on pitää lainanhoitokulujen määrä tuotannon kasvua pienempänä, ja kiinnittää huomiota julkisten investointien hyödyllisyyteen, tehokkuuteen ja vaikuttavuuteen, eli siihen, että niillä saadaan lisättyä yhteiskunnan hyvinvointia kestävällä tavalla.
Vojvodina
Historia
Serbian presidentin Slobodan Miloševićin hallitessa Vojvodina ja Kosovo menettivät suurimman osan itsehallinnostaan 1990. Jugoslavian sodan aikana monet Kroatiasta ja Bosnia ja Hertsegovinasta paenneet serbipakolaiset muuttivat Vojvodinaan.